**Stropi de iubire**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În superba mănăstire

ei credinţă şi-au jurat,

inimile lor bat tare,

preotul i-a cununat.

Fericită, zâmbitoare,

ea se sprijină de el

cu-n buchet de orhidee

şi pe deget cu inel.

Joseph este mândru tare,

de parcă ar fi un prinţ,

protejând-o-n a lui braţe

de privirile fierbinţi.

Şi iubita lui Susanne

îl priveşte cu ardoare,

este toată-mbujorată

şi frumoasă ca o floare.

Ea aruncă acum buchetul

şi îl prinde vara ei,

toţi nuntaşii o adoră,

când dansează pentru ei.

French-Cancan-ul îi inspiră,

deși este demodat

că fetiţele-s frumoase

şi la dans i-au invitat.

Tortu-n foc de artificii

apărut din întuneric,

reuşeşte să inspire

fastul în splendoarea serii.

Tot alaiul cântă-n cor:

„La mulţi ani şi fericire mirilor!”

Fug ascunşi în limuzină

spre căsuţa din poveste,

ce-i aşteaptă primitoare,

cu perdele la ferestre.

Peste mări şi peste ţări

îşi petrec luna de miere

doar ei doi şi Cupidon,

lună de plăcere.

S-au întors din nou acasă

că aici e cuibul lor,

se iubesc şi-s fericită

că sunt mama lor.

Le doresc din al meu suflet:

„Multă fericire,

o viaţă ca-n poveşti,

plină de iubire!”